Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: mérlegelési jogkörébe tartozik. [19/1994. (IV. 1.) AB határozat, ABH 1994, 101.]” (ABH 1996, 509., 514.) Tekintettel arra, hogy az Alkotmánybíróság e határozatát az önkormányzati választások vizsgálata szempontjából hozta meg,
Paragraph Index: 327

mérlegelési jogkörébe tartozik. [19/1994. (IV. 1.) AB határozat, ABH 1994, 101.]” (ABH 1996, 509., 514.) Tekintettel arra, hogy az Alkotmánybíróság e határozatát az önkormányzati választások vizsgálata szempontjából hozta meg, ezért az indítvány alapján a Vjt. 5. § (2) bekezdése, továbbá az 5. §-a egészének a vizsgálatát érdemben elvégezte az Alkotmány 70. § (1) bekezdése — a passzív választójog — szempontjából. Az országgyûlési képviselõk választási rendszeréhez — az egyéni és területi választókerülethez és az országos listához — igazodik a jelölés intézménye. Egyéni választókerületben az a választópolgár lesz jelölt, aki — az egyéni választókerület mintegy 60 ezer lakosának körébõl — 750 ajánlószelvényt összegyûjtött támogatottságának igazolására. Területi listát az a párt indíthat, amely a fõváros (megye) területén levõ egyéni választókerületek egynegyedében, de legalább kettõben, egyéni jelöltet tudott indítani. Az országos listaállítás feltétele legalább hét területi lista állítása. A jelölési rendszer lépcsõzetesen, egyre nehezebb feltételeket támaszt a jelölõ szervezetekkel, pártokkal szemben. A jelölési folyamat elindításának az alapja meghatározott számú ajánlószelvény összegyûjtése. Az Alkotmány 70. § (1) bekezdésének rendelkezése biztosítja, hogy minden választópolgár az országgyûlési választásokon választható legyen (passzív választójog). A Vjt. 5. § (2) bekezdése határozza meg azt a konkrét feltételt, amelyet az egyéni jelöltnek, továbbá az 5. § (3) és

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes